ประกาศกรมการขนส่งทางบกประกาศกรมการขนส่งทางบกเรื่องกำหนดหลักเกณฑ์ วิธีการ ระยะเวลา และเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนสำหรับรถยนต์นั่งส่วนบุคคลไม่เกินเจ็ดคนพ.ศ. ๒๕๕๗[๑] ตามที่ได้มีประกาศกรมการขนส่งทางบก เรื่อง กำหนดหลักเกณฑ์ วิธีการระยะเวลา และเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนพ.ศ. ๒๕๕๖ ลงวันที่ ๖ พฤศจิกายน พ.ศ. ๒๕๕๖ ไว้แล้ว นั้นโดยที่เป็นการสมควรปรับปรุงหลักเกณฑ์ วิธีการและเงื่อนไขการประมูลหมายเลขทะเบียน ซึ่งเป็นที่ต้องการหรือเป็นที่นิยมของประชาชนตามพระราชบัญญัติรถยนต์พ.ศ. ๒๕๒๒ เสียใหม่ เพื่อให้การประมูลหมายเลขทะเบียนมีความเหมาะสมมากยิ่งขึ้น ดังนั้น อาศัยอำนาจตามความในมาตรา ๑๐/๑ แห่งพระราชบัญญัติรถยนต์พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๒) พ.ศ. ๒๕๔๖อธิบดีกรมการขนส่งทางบกออกประกาศกำหนดหลักเกณฑ์ วิธีการ ระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนสำหรับรถยนต์นั่งส่วนบุคคลไม่เกินเจ็ดคนไว้ดังต่อไปนี้ข้อ ๑ ให้ยกเลิกประกาศกรมการขนส่งทางบก เรื่องกำหนดหลักเกณฑ์ วิธีการ ระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนพ.ศ. ๒๕๕๖ ลงวันที่ ๖ พฤศจิกายน พ.ศ. ๒๕๕๖ข้อ ๒ ให้อธิบดีกรมการขนส่งทางบกแต่งตั้งคณะกรรมการจัดการประมูลหมายเลขทะเบียนสำหรับรถที่จดทะเบียนในเขตกรุงเทพมหานครและคณะกรรมการจัดการประมูลหมายเลขทะเบียนสำหรับรถที่จดทะเบียนในเขตจังหวัดอื่นนอกจากกรุงเทพมหานครโดยให้มีอำนาจหน้าที่ ดังต่อไปนี้(๑) ควบคุม กำกับ ดูแลการประมูลหมายเลขทะเบียนให้เป็นไปตามหลักเกณฑ์วิธีการ ระยะเวลา และเงื่อนไขที่กำหนดไว้ในประกาศนี้(๒) วินิจฉัย หรือออกคำสั่งใด ๆเพื่อให้การประมูลหมายเลขทะเบียนเป็นไปด้วยความเรียบร้อยโปร่งใส และเป็นธรรมคำวินิจฉัยหรือคำสั่งของคณะกรรมการจัดการประมูลหมายเลขทะเบียนตามวรรคหนึ่งให้เป็นที่สุดข้อ ๓ การประมูลหมายเลขทะเบียนให้ดำเนินการโดยวิธีการดังต่อไปนี้(๑) ประมูลทางวาจา (เคาะไม้) คือ การเข้าร่วมประมูลหมายเลขทะเบียน ณสถานที่ที่จัดการประมูลให้ใช้วิธียกแผ่นป้ายเสนอราคา (Bidding Card)(๒) ประมูลทางอินเตอร์เน็ต คือการเข้าร่วมประมูลหมายเลขทะเบียนตามวันและเวลาที่มีการประมูลผ่านทางเว็บไซต์ที่กรมการขนส่งทางบกกำหนดโดยอินเตอร์เน็ตต้องมีความเร็วไม่ต่ำกว่า ๑ เมกะไบต์ (๑ MB) มี ๓ แบบ ดังนี้(ก) ประมูลทางอินเตอร์เน็ตแบบปกติซึ่งผู้ประมูลจะใช้วิธีการเสนอราคาผ่านระบบอินเตอร์เน็ตไปพร้อมกับการประมูลทางวาจา(เคาะไม้) ในวันและเวลาที่จัดให้มีการประมูลอาจมีการถ่ายทอดสดการประมูลจากสถานที่ประมูลจริงผ่านทางเว็บไซต์ด้วยก็ได้(ข) ประมูลทางอินเตอร์เน็ตโดยเสนอราคาล่วงหน้าแบบ Maximum Bid คือการประมูลหมายเลขทะเบียนที่ให้ผู้ประมูลตั้งราคาประมูลสูงสุดไว้ล่วงหน้าก่อนที่การประมูลหมายเลขทะเบียนภายในห้องประมูลจะเริ่มขึ้นระบบจะดำเนินการประมูลต่อให้เสมือนหนึ่งผู้ประมูลเข้าร่วมประมูลด้วยตนเองโดยระบบจะเพิ่มราคาประมูลไปตามลำดับราคาที่เพิ่มขึ้นของแต่ละกลุ่มหมายเลขจนกว่าจะไม่มีผู้ประมูลรายอื่นเสนอราคาสูงกว่าหรือจนกว่าจะถึงราคาสูงสุดที่ผู้ประมูลหมายเลขทะเบียนแบบเสนอราคาล่วงหน้าตั้งไว้แล้วแต่กรณี หากราคาการประมูลหมายเลขทะเบียนในวันที่จัดให้มีการประมูลหมายเลขทะเบียนในห้องประมูลต่ำกว่าราคาที่ผู้ประมูลแบบเสนอราคาล่วงหน้าได้ตั้งไว้ให้ถือว่าผู้ประมูลแบบเสนอราคาล่วงหน้าเป็นผู้ชนะการประมูลหมายเลขทะเบียนนั้นแต่ถ้าราคาในการประมูลหมายเลขทะเบียนในวันที่จัดให้มีการประมูลหมายเลขทะเบียนในห้องประมูลสูงกว่าราคาที่ผู้ประมูลแบบเสนอราคาล่วงหน้าตั้งไว้ให้ถือว่าผู้ประมูลหมายเลขทะเบียนในวันที่จัดให้มีการประมูลหมายเลขทะเบียนในห้องประมูลที่ให้ราคาสูงสุดเป็นผู้ชนะการประมูลสำหรับหมายเลขทะเบียนนั้น(ค) ประมูลทางอินเตอร์เน็ตโดยเสนอราคาล่วงหน้าแบบ Advance Bid คือการประมูลหมายเลขทะเบียนที่ผู้ประมูลเสนอราคาทางระบบอินเตอร์เน็ตไว้ล่วงหน้าก่อนที่การประมูลหมายเลขทะเบียนในห้องประมูลจะเริ่มขึ้นระบบจะนำราคาที่ผู้ประมูลแบบเสนอราคาล่วงหน้าตั้งไว้แจ้งให้ทราบว่าตั้งราคาไว้ที่เท่าใดและหากมีผู้สนใจประมูลแบบเสนอราคาล่วงหน้ารายอื่นเสนอราคาที่สูงกว่าผู้ประมูลแบบเสนอราคาล่วงหน้ารายเดิมสามารถเสนอราคาที่ต้องการใหม่ได้จนกว่าการประมูลนั้นจะเสร็จสิ้นลงในวันที่จัดให้มีการประมูลหมายเลขทะเบียนในห้องประมูลแต่ถ้าราคาในการประมูลหมายเลขทะเบียนในวันที่จัดให้มีการประมูลหมายเลขทะเบียนในห้องประมูลสูงกว่าราคาสูงสุดที่ผู้ประมูลแบบเสนอราคาล่วงหน้าได้ตั้งไว้ให้ถือว่าผู้ประมูลที่ให้ราคาสูงสุดในวันที่จัดให้มีการประมูลหมายเลขทะเบียนในห้องประมูลชนะการประมูลสำหรับหมายเลขทะเบียนนั้นเมื่อเสร็จสิ้นการประมูลหมายเลขทะเบียนแล้ว ให้แจ้งผลการประมูลทางจดหมายอิเล็กทรอนิกส์(E-mail) หรือทางข้อความสั้น (SMS) ให้ผู้เข้าร่วมประมูลตาม(ก) (ข) และ (ค) ทราบการประมูลหมายเลขทะเบียนทางอินเตอร์เน็ตจะใช้ในเขตจังหวัดใดพื้นที่ใด ให้เป็นไปตามความพร้อมของแต่ละจังหวัด(๓) การประมูลทางโทรศัพท์ คือ การเข้าร่วมประมูลหมายเลขทะเบียนตามวันและเวลาที่จัดให้มีการประมูลผ่านทางระบบโทรศัพท์โดยมีเจ้าหน้าที่เป็นผู้ขานราคาให้ผู้ประมูลทางโทรศัพท์ทราบในการเสนอราคาแต่ละครั้งจะต้องได้รับความยินยอมจากผู้ประมูลและให้มีการบันทึกการสนทนาไว้ด้วยเมื่อเสร็จสิ้นการประมูลหมายเลขทะเบียนแล้วให้แจ้งผลการประมูลกับผู้ประมูลทางโทรศัพท์ทราบทางจดหมายอิเล็กทรอนิกส์(E-mail) หรือทางข้อความสั้น (SMS)ข้อ ๔ เงื่อนไขการเสนอราคาประมูลหมายเลขทะเบียนมีดังต่อไปนี้(๑) การเสนอราคาครั้งแรกต้องไม่ต่ำกว่าราคาเริ่มต้นครั้งถัดไปต้องเป็นการเสนอราคาเพิ่มขึ้นและสามารถเสนอราคาเพิ่มขึ้นสูงกว่าที่กำหนดได้โดยราคาที่เสนอเพิ่มสูงขึ้นจะต้องไม่น้อยกว่าช่วงราคาที่กำหนดราคาเริ่มต้นและการเพิ่มราคาในการประมูลหมายเลขทะเบียนให้เป็นไปตามที่กำหนดไว้ท้ายประกาศนี้(๒) กรณีมีการเสนอราคาประมูลหมายเลขทะเบียนเท่ากันระหว่างผู้ประมูลด้วยวาจาผู้ประมูลทางโทรศัพท์ และผู้ประมูลทางอินเตอร์เน็ตให้สิทธิกับผู้ประมูลทางอินเตอร์เน็ตได้สิทธิในการเสนอราคาหมายเลขทะเบียนนั้นก่อน(๓) การชนะการประมูลหมายเลขทะเบียนของผู้เสนอราคาสูงสุดให้มีผลตั้งแต่มีการนับถึงสามและมีการเคาะไม้ เมื่อนับถึงสามแล้วผู้ประมูลแบบเสนอราคาด้วยวาจาที่อยู่ในห้องประมูลและผู้ประมูลแบบเสนอราคาทางโทรศัพท์ไม่สามารถเสนอราคาได้อีกเว้นแต่จะมีผู้ประมูลทางอินเตอร์เน็ตเสนอราคาเข้ามาก่อนที่จะทำการเคาะไม้ก็ให้ทำการตั้งต้นขานราคาที่เสนอขึ้นใหม่ข้อ ๕ การกำหนดหมวดอักษร หมายเลขทะเบียน วัน เวลาสำหรับการประมูลหมายเลขทะเบียนให้เป็นไปตามที่กรมการขนส่งทางบกหรือสำนักงานขนส่งจังหวัดที่จัดการประมูลประกาศกำหนดแล้วแต่กรณีข้อ ๖ ผู้ที่ประสงค์จะเข้าร่วมประมูลหมายเลขทะเบียนสามารถลงทะเบียนได้โดยวิธีดังต่อไปนี้(๑) การประมูลทางวาจา (เคาะไม้)(ก) ส่วนกลางลงทะเบียนได้ที่สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกในวันและเวลาราชการส่วนภูมิภาคลงทะเบียนตามวันที่สำนักงานขนส่งจังหวัดที่จัดการประมูลหมายเลขทะเบียนกำหนด(ข) ลงทะเบียน ณสถานที่จัดการประมูลในวันที่มีการประมูลหมายเลขทะเบียนตั้งแต่เวลา ๐๘.๓๐ น.เป็นต้นไป(๒) การประมูลทางอินเตอร์เน็ต(ก)ส่วนกลางลงทะเบียนได้ที่สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกในวันและเวลาราชการส่วนภูมิภาคลงทะเบียนได้ที่สำนักงานขนส่งจังหวัดที่จัดการประมูลหมายเลขทะเบียนในวันและเวลาราชการ(ข) ลงทะเบียนผ่านทางเว็บไซต์ตามที่กรมการขนส่งทางบกกำหนด(๓) การประมูลทางโทรศัพท์(ก)ส่วนกลางลงทะเบียนได้ที่สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกในวันและเวลาราชการ ส่วนภูมิภาคลงทะเบียนได้ที่สำนักงานขนส่งจังหวัดที่จัดการประมูลหมายเลขทะเบียนในวันและเวลาราชการ(ข) ลงทะเบียน ณสถานที่จัดการประมูลในวันที่มีการประมูลหมายเลขทะเบียนตั้งแต่เวลา ๐๘.๓๐ น.เป็นต้นไป(ค) ลงทะเบียนผ่านทางเว็บไซต์ตามที่กรมการขนส่งทางบกกำหนด(ง) ลงทะเบียนผ่านทางโทรศัพท์ตามวิธีการที่กรมการขนส่งทางบกกำหนดข้อ ๗ ผู้ที่ลงทะเบียนประมูลหมายเลขทะเบียนต้องวางหลักประกันการประมูลเป็นเงินสดหรือแคชเชียร์เช็คสั่งจ่ายเข้าบัญชีกองทุนเพื่อความปลอดภัยในการใช้รถใช้ถนน หรือโอนเข้าบัญชีธนาคารตามที่กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนกำหนดตามอัตราหลักประกันการประมูลที่กำหนดไว้ท้ายประกาศนี้พร้อมเอกสารหลักฐานดังต่อไปนี้(๑) บุคคลธรรมดา(ก) ภาพถ่ายบัตรประจำตัวประชาชนผู้เข้าร่วมประมูลในกรณีผู้เข้าร่วมประมูลเป็นคนต่างด้าวตามกฎหมายว่าด้วยคนเข้าเมืองให้ยื่นภาพถ่ายใบสำคัญประจำตัวคนต่างด้าว(ข) หนังสือมอบอำนาจในกรณีที่ผู้ประมูลไม่มาดำเนินการด้วยตนเองพร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(๒) นิติบุคคล(ก) หนังสือรับรองการจดทะเบียนนิติบุคคล(ข) ภาพถ่ายบัตรประจำตัวประชาชนของผู้มีอำนาจลงนามในกรณีผู้มีอำนาจลงนามเป็นคนต่างด้าวตามกฎหมายว่าด้วยคนเข้าเมืองให้ยื่นภาพถ่ายใบสำคัญประจำตัวคนต่างด้าว(ค) หนังสือมอบอำนาจในกรณีที่มีการมอบอำนาจพร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจกรณีผู้เข้าร่วมประมูลลงทะเบียนผ่านทางเว็บไซต์ ให้นำส่งหลักฐานตาม(๑) และ (๒) แล้วแต่กรณีพร้อมด้วยหลักฐานการโอนเงินค่าหลักประกันการประมูลก่อนถึงวันประมูลหมายเลขทะเบียนทางโทรสารให้สำนักงานกองทุนเพื่อความปลอดภัยในการใช้รถใช้ถนน กรมการขนส่งทางบกหรือสำนักงานขนส่งจังหวัด ที่จัดการประมูลหมายเลขทะเบียน แล้วแต่กรณีข้อ ๘ การดำเนินการเปิดประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนจำนวน๓๐๑ หมายเลข ให้ดำเนินการประมูลตามกลุ่มหมายเลขทะเบียนที่กำหนดไว้ท้ายประกาศนี้ข้อ ๙ ผู้เข้าร่วมประมูลทางวาจา (เคาะไม้)และผู้เข้าร่วมประมูลทางอินเตอร์เน็ตสามารถเสนอราคา และสู้ราคาได้เฉพาะในกลุ่มหมายเลขทะเบียนที่ตนมีจำนวนเงินวางหลักประกันเพียงพอหรือสูงกว่าอัตราที่กำหนดไว้ท้ายประกาศนี้สำหรับผู้เข้าร่วมประมูลทางโทรศัพท์สามารถเสนอราคาประมูลได้เฉพาะหมายเลขทะเบียนที่ได้ระบุไว้ขณะลงทะเบียนเท่านั้นข้อ ๑๐ ผู้เข้าร่วมประมูลทางวาจา (เคาะไม้)ที่ลงทะเบียน และได้วางหลักประกันการประมูลแล้วจะได้รับแผ่นป้ายเสนอราคา (Bidding Card) หนึ่งอันสำหรับใช้ทำการประมูลในวันประมูลหมายเลขทะเบียนสำหรับผู้เข้าร่วมประมูลทางอินเตอร์เน็ตจะได้รับรหัสผ่าน (Password) ก่อนเริ่มการประมูล และสำหรับผู้เข้าร่วมประมูลทางโทรศัพท์ต้องยืนยันข้อมูลส่วนบุคคลก่อนเริ่มการประมูลหมายเลขทะเบียนข้อ ๑๑ การอนุมัติหมายเลขทะเบียนให้แก่ผู้เสนอราคาสูงสุดจะแจ้งให้ทราบทันทีเมื่อเสร็จสิ้นการประมูลหมายเลขทะเบียนนั้นและกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนจะประกาศรายชื่อผู้ชนะการประมูลหมายเลขทะเบียนอีกครั้งหนึ่งณ สำนักงานกองทุนเพื่อความปลอดภัยในการใช้รถใช้ถนน กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนข้อ ๑๒ ผู้ชนะการประมูลจะต้องชำระราคาหมายเลขทะเบียนเบื้องต้นเท่ากับหลักประกันการประมูลที่วางไว้ภายในวันประมูลหมายเลขทะเบียนหากผู้ชนะการประมูลรายใดไม่ชำระราคาหมายเลขทะเบียนที่ประมูลได้กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนแล้วแต่กรณี จะหักจากหลักประกันการประมูลที่วางไว้สำหรับราคาหมายเลขทะเบียนส่วนที่เหลือจะต้องชำระให้ครบถ้วนภายใน ๓๐ วันนับแต่วันถัดจากวันประมูล โดยกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนไม่จำเป็นต้องบอกกล่าวให้ผู้ชนะการประมูลรับทราบผลการประมูลหมายเลขทะเบียนนั้นอีกข้อ ๑๓ ผู้ชนะการประมูลที่ไม่ชำระราคาหมายเลขทะเบียนที่ประมูลได้ให้ครบถ้วนภายในระยะเวลาที่กำหนดตามข้อ๑๒ กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนแล้วแต่กรณี จะมีหนังสือทวงถามผู้ชนะการประมูลเพื่อให้ชำระราคาและหากผู้ชนะการประมูลไม่ชำระราคาให้ครบถ้วนตามเงื่อนไขที่กำหนดในหนังสือทวงถามกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนแล้วแต่กรณีอาจพิจารณาไม่ให้ผู้นั้นเข้าร่วมประมูลหมายเลขทะเบียนจนกว่าจะได้นำหมายเลขทะเบียนนั้นออกประมูลใหม่ซึ่งได้คุ้มราคาเดิมที่ประมูลไว้หรือหมายเลขทะเบียนนั้นได้รับชำระราคาจนครบส่วนต่างแล้วข้อ ๑๔ การชำระเงินให้ชำระเป็นเงินสดหรือชำระผ่านบัตรเครดิต หรือชำระผ่านธนาคาร (Bill Payment) หรือแคชเชียร์เช็คสั่งจ่ายเข้าบัญชี กองทุนเพื่อความปลอดภัยในการใช้รถใช้ถนน หรือโอนเงินเข้าบัญชีธนาคารตามที่กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนกำหนดและให้ส่งหลักฐานการโอนเงินให้กับกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนทราบข้อ ๑๕ ผู้ชนะการประมูลหมายเลขทะเบียนที่เสนอราคาด้วยวาจาจะต้องชำระค่าบริการการประมูลหมายเลขทะเบียนให้แก่ผู้จัดการประมูลทันทีหลังจากทราบผลการประมูลสำหรับผู้ชนะการประมูลหมายเลขทะเบียนทางอินเตอร์เน็ต และทางโทรศัพท์ต้องชำระค่าบริการในการประมูลหมายเลขทะเบียนให้แก่ผู้จัดการประมูลภายใน ๑๕ วันนับแต่วันที่ชนะการประมูลหมายเลขทะเบียน ตามอัตราค่าบริการการประมูลหมายเลขทะเบียนที่กำหนดไว้ท้ายประกาศนี้ข้อ ๑๖ ผู้เข้าร่วมประมูลหมายเลขทะเบียนสามารถขอรับหลักประกันการประมูลคืนได้โดยวิธีดังต่อไปนี้(๑) ขอรับคืนเป็นเงินสดให้นำหลักฐานการวางหลักประกันการประมูลพร้อมบัตรประจำตัวประชาชนมาแสดง ดังนี้(ก) รับเงินคืนได้ทันที ณ สถานที่จัดการประมูลในวันที่มีการประมูลหมายเลขทะเบียน(ข) รับเงินคืนภายใน ๓๐ วัน นับจากเสร็จสิ้นการประมูล ณสำนักงานกองทุนเพื่อความปลอดภัยในการใช้รถใช้ถนน กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียน แล้วแต่กรณี(๒) ขอรับคืนโดยโอนเงินผ่านธนาคารให้แจ้งเลขที่บัญชีที่จะรับคืนหลักประกันการประมูลโดยค่าธรรมเนียมและค่าใช้จ่ายในการโอนจะหักออกจากหลักประกันการประมูลที่วางไว้นั้น(๓) หากผู้เข้าร่วมประมูลไม่มารับหลักประกันการประมูลคืนภายในเวลาที่กำหนดตาม (๑) และ (๒) กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนแล้วแต่กรณี จะมีหนังสือแจ้งให้มารับหลักประกันการประมูลคืนภายใน ๑๘๐ วันหากพ้นระยะเวลาตามที่แจ้งแล้วยังไม่มารับหลักประกันการประมูลคืนให้ถือว่าผู้เข้าร่วมประมูลนั้นแสดงเจตนาสละการรับหลักประกันการประมูลคืนโดยหลักประกันดังกล่าวให้ตกเป็นเงินรายได้ของกองทุนเพื่อความปลอดภัยในการใช้รถใช้ถนนข้อ ๑๗ กรณีที่ผู้ชนะการประมูลได้ชำระราคาหมายเลขทะเบียนครบถ้วนแล้วถึงแก่ความตายให้สิทธินั้นตกไปยังทายาทเว้นแต่ไม่มีทายาทยื่นแสดงความประสงค์สืบสิทธิภายใน ๑ ปีนับแต่วันที่ผู้ชนะการประมูลถึงแก่ความตายให้กรมการขนส่งทางบกนำหมายเลขทะเบียนนั้นออกเปิดประมูลใหม่กรณีที่ผู้ชนะการประมูลถึงแก่ความตายแต่ยังชำระราคาหมายเลขทะเบียนไม่ครบถ้วนทายาทที่ต้องการสืบสิทธิต้องแสดงความประสงค์ต่อเจ้าหน้าที่ภายใน๓๐ วัน นับจากวันที่ชนะการประมูลหมายเลขทะเบียน หากพ้นระยะเวลาดังกล่าวแล้วให้สิทธินั้นเป็นอันระงับเพื่อประโยชน์ของทายาทของผู้ชนะการประมูลที่ถึงแก่ความตายและของทางราชการหากหมายเลขทะเบียนนั้นยังไม่มีผู้ชนะการประมูลรายใหม่และทายาทของผู้ชนะการประมูลได้แสดงความประสงค์จะชำระราคาหมายเลขทะเบียนในส่วนที่ขาดอยู่ให้ครบถ้วนภายใน๓๐ วัน นับแต่วันแจ้งความประสงค์ให้เก็บหมายเลขทะเบียนนั้นไว้ยังไม่ต้องนำออกประมูลเว้นแต่ทายาทที่แสดงความประสงค์ผิดนัดไม่ชำระราคาหมายเลขทะเบียนภายในระยะเวลาดังกล่าวให้นำหมายเลขทะเบียนนั้นออกประมูลใหม่ข้อ ๑๘ หมายเลขทะเบียนใดที่ผู้ประมูลไม่ชำระราคาประมูลให้ครบถ้วนตามระยะเวลาที่กำหนดในข้อ๑๓ หรือทายาทหรือผู้จัดการมรดกของผู้ชนะการประมูลที่เสียชีวิตไม่ประสงค์จะเข้าสืบสิทธิในหมายเลขทะเบียนที่ประมูลได้ตามข้อ๑๗ กรมการขนส่งทางบกจะนำหมายเลขทะเบียนนั้นออกประมูลใหม่ ทั้งนี้ การนำหมายเลขทะเบียนที่ค้างชำระออกประมูลใหม่ให้เป็นไปตามหลักเกณฑ์วิธีการ ระยะเวลา และเงื่อนไขที่กรมการขนส่งทางบกกำหนดในกรณีหมายเลขทะเบียนที่นำออกประมูลใหม่ไม่มีผู้ประมูลหรือมีผู้ประมูลแต่ได้ราคาและรวมกับส่วนที่ชำระไว้แล้วต่ำกว่าราคาที่ประมูลเดิมผู้ชนะการประมูลที่ไม่ชำระราคาจะต้องเป็นผู้รับผิดชอบในส่วนต่างนั้นข้อ ๑๙ หมายเลขทะเบียนใดที่นำออกประมูลแต่ไม่มีผู้เข้าประมูลหรือหมายเลขทะเบียนที่นำมาประมูลใหม่แต่ไม่มีผู้เข้าประมูลกรมการขนส่งทางบกจะนำหมายเลขทะเบียนนั้นออกให้กับรถที่นำมาจดทะเบียนตามปกติต่อไปข้อ ๒๐ กรณีผู้ชนะการประมูลได้รับแผ่นป้ายทะเบียนรถที่ได้จากการประมูล(แบบ graphic) ไปแล้ว แต่ขอออกแผ่นป้ายทะเบียนรถ (แบบ graphic) นั้นใหม่ เนื่องจากชำรุดหรือสูญหายเจ้าของรถต้องชำระราคาแผ่นป้ายทะเบียนรถ (แบบ graphic) ในราคาแผ่นละ ๖๐๐ บาท (หกร้อยบาทถ้วน)ข้อ ๒๑ ผู้ชนะการประมูลที่ชำระราคาประมูลหมายเลขทะเบียนครบถ้วนแล้วกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนจะออกหนังสือสำคัญแสดงสิทธิและการใช้สิทธิในหมายเลขทะเบียนที่ได้จากการประมูลสิทธิดังกล่าวสามารถจำหน่ายจ่ายโอนต่อไปได้ในกรณีหนังสือสำคัญแสดงสิทธิและการใช้สิทธิในหมายเลขทะเบียนที่ได้จากประมูลชำรุดในสาระสำคัญหรือสูญหายผู้ได้รับหนังสือสำคัญแสดงสิทธิสามารถยื่นขอหนังสือฉบับใหม่แทนได้ที่กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนแล้วแต่กรณี โดยต้องชำระราคาหนังสือสำคัญแสดงสิทธิ ฉบับละ ๕๐๐ บาท(ห้าร้อยบาทถ้วน)ข้อ ๒๒ ประกาศนี้ให้ใช้บังคับตั้งแต่วันประกาศเป็นต้นไปประกาศณ วันที่ ๗ สิงหาคม พ.ศ. ๒๕๕๗อัฌษไธค์รัตนดิลก ณ ภูเก็ตอธิบดีกรมการขนส่งทางบก[เอกสารแนบท้าย]๑. กลุ่มหมายเลขทะเบียนซึ่งเป็นที่ต้องการหรือเป็นที่นิยมของประชาชนสำหรับรถยนต์นั่งส่วนบุคคลไม่เกินเจ็ดคนเพื่อนำออกประมูลเป็นการทั่วไป๒.[๒]อัตราหลักประกันการประมูล ราคาเริ่มต้น และการเพิ่มราคาการประมูลหมายเลขทะเบียน๓. อัตราค่าบริการการประมูลหมายเลขทะเบียน(ดูข้อมูลจากภาพกฎหมาย)ประกาศกรมการขนส่งทางบกเรื่อง กำหนดหลักเกณฑ์ วิธีการ ระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนสำหรับรถยนต์นั่งส่วนบุคคลไม่เกินเจ็ดคน(ฉบับที่ ๒) พ.ศ. ๒๕๕๗[๓]วิชพงษ์/ผู้จัดทำ๒๘ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๘๕ ง/หน้า ๗/๑๙ กันยายน ๒๕๕๗[๒] อัตราหลักประกันการประมูลในส่วนภูมิภาคของหมายเลขทะเบียนกลุ่ม๑ เลขสี่ตัวเหมือน และกลุ่ม ๒ เลขสามตัวเหมือน, สองตัวเหมือน,เลขตัวเดียว, เลขคู่ ๘ และเลขคู่ ๙แก้ไขเพิ่มเติมโดยประกาศกรมการขนส่งทางบก เรื่อง กำหนดหลักเกณฑ์ วิธีการ ระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนสำหรับรถยนต์นั่งส่วนบุคคลไม่เกินเจ็ดคน(ฉบับที่ ๒) พ.ศ. ๒๕๕๗[๓] ราชกิจจานุเบกษาเล่ม ๑๓๑/ตอนพิเศษ ๒๑๔ ง/หน้า ๓๐/๒๗ ตุลาคม ๒๕๕๗